recursal/SuperWikiNEXT-32B huggingface dataset:
**Sigvat Mariusson Heggstad** (født 12. april 1885, død 18. juli 1945) var en norsk embetsmann og en av dem som utarbeidet rettskrivningen av 1941.

Liv
---

Han var sønn av filologen Marius Hægstad og bror av Leiv Heggstad og Olav Heggstad.

Etter å ha tatt *examen artium* i 1905 fikk han juridisk embetseksamen i 1911 og ble ansatt som sekretær i kulturavdelingen i Kirke- og undervisningsdepartementet i 1915. Han deltok i studentmållaget og var aktiv i ungdomslagsbevegelsen. Fra 1918 til 1920 var han redaktør for *Lagsbladet*, som ble utgitt av Bondeungdomslaget i Oslo. I 1918 utga han skuespillet *Soldatæra* i Noregs Ungdomslags skuespillserie *Skodespel aat ungdomslag*, under pseudonymet «Hergeir Soløy».

I 1936 ble han utnevnt til byråsjef i departementet. Under NS-regjeringen ble han ekspedisjonssjef i kulturavdelingen, og deltok i arbeidet med den nye rettskrivningen som skulle utarbeides under kulturminister Gulbrand Lunde (kjent som rettskrivningen av 1941). Broren Leiv var også involvert i dette arbeidet. I de følgende par årene forsvarte Heggstad rettskrivningen mot kritikk i pressen, blant annet i en artikkel i *Aftenposten* 15. oktober 1941, «Norsk – nordisk – germansk», som var et svar til Johannes Norvik.

I 1943 skrev han en kort, stensilert framstilling av sin fars barne- og ungdsomstid. Han har etterlatt seg en dagbok som Arne Tjelle benyttet da han skrev historien om rettskrivningen av 1941.

Referanser
----------

1. ↑  Halbo, Sverre M. (1933). *Norges advokater og sakførere 1932*. Aschehoug.
2. ↑  Pettersen, Hjalmar (1924). *Norsk anonym- og pseudonymlexikon =*. Kristiania: Steenske. s. 504.
3. ↑  Tjelle (1994), s. 8.

Litteratur
----------

* *Studentene fra 1905*. Oslo: Det Mallingske boktrykkeri. 1955.
* Tjelle, Arne (1994). *Rettskrivinga av 1941*. Bergen: Nordisk institutt, Universitetet i Bergen. ISBN 8290500173.

|  |  |
| --- | --- |
| Oppslagsverk/autoritetsdata | BIBSYS **·** VIAF
 |
**Shen Yueyue** (kinesisk: 沈跃跃; født 27. januar 1957 i Ningbo i provinsen Zhejiang i Folkerepublikken Kina) er en kinesisk kommunistisk politiker. Hun ble i 2007 eksekutiv visedirektør for det kinesiske kommunistiske partis sentrale organisasjonsdepartement.

Hun ble medlem av kommunistpartiet i september 1981, etter å ha tatt utdannelse i matematikk ved Ningbos lærerhøyskole. Etter dette var hun lærer. Hun ble visesekretær for den kinesiske kommunistiske ungdomsliga i Ningbo i 1983 og rykket opp til sekretær året etter. I november 1986 ble Shen visesekretær for provinsen Zhejiangs kommunistiske ungdomsliga, og dens sekretær fra 1991. 

I februar 1997 ble hun partisekretær i Shaoxing og forsatte sin karriere i kommunistpartiet i Zhejiang til hun ble visedirektør for organisasjonsdepartementet i 1999. Fra 2001 til 2002 var hun visesekretær for partien i provinsen Anhui. Hun ble visedirektør for partiets sentrale organisasjonsdepsrtement i november 2002. Hun var også viseminister for personell fra april 2003 til selve ministeriet ble avskaffet i 2007.

Referanser
----------

1. ↑  «Biography of Shen Yueyue». China Vitae. Besøkt 28. desember 2010.

Eksterne lenker
---------------

* (en) Shen Yueyue hos China Vitae Rediger på Wikidata
**Eva Rose-Marie Funck Beskow** (født *Årlin* 28. mai 1956 i Stockholm) er en svensk skuespiller og programleder. Hun er skaperen av det svenske barneprogrammet *Höna-Pöna*, som ble sendt på svensk fjernsyn fra 1975.

Funck driver selskapet *Höna-Pöna AB*, som produserer TV-programmer. Hun tar også oppdrag for andre produsenter Hun har ledet mange programmer i Sveriges Television, blant annet *Evas pysselshow*, *Evas sommarplåster*, *Evas vinterplåster*, *Evas funkarprogram* og *Evas superkoll*.

Hun ga stemme til figuren Dronning Konus i animasjonsfilmen *Sirre Strikk og Padde Ball på nye eventyr* (1991). Hun har også medvirket i blant annet *Björnes magasin* på Sveriges Television.

Familieliv
----------

Eva Funck Beskows første ektemann var Thomas Funck (1919–2010). De giftet seg i 1975. Sammen fikk de sønnen Gustav, før de skilte lag. Senere giftet hun seg med Erland Beskow.

Litterære priser
----------------

* 2005 - Stockholms stads hederspris
* 2008 - Kristallen
* 2009 - Reftecs stora pris
* 2010 - Kunnskapsprisen

Referanser
----------

1. ↑
2. ↑  «Arkivert kopi». Arkivert fra originalen 30. august 2012. Besøkt 19. juni 2012.
3. 1 2
4. ↑
5. ↑

Eksterne lenker
---------------

* (sv) Offisielt nettsted Rediger på Wikidata

* (en) Eva Funck – kategori av bilder, video eller lyd på Commons Rediger på Wikidata
* (en) Eva Funck på Internet Movie Database Rediger på Wikidata

* (sv) Eva Funck i Svensk Filmdatabas Rediger på Wikidata

* (en) Eva Funck hos The Movie Database Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** ISNI **·** LIBRIS **·** BNE
 |
Gammelt kart over det vestlige Estland med mange svenske stedsnavn
Områder markert i blått viser hvor den overveiende majoriteten av finlandssvensker bor.
**Østsvenske mål** er ett av det svenske språkområdets seks forskjellige dialektområder.

Til de østsvenske målene regnes dialektene som snakkes eller har blitt snakket i Finland og Estland, samt dialekten til befolkningen i Gammalsvenskby.

Finlandssvenske dialekter snakkes i Finland, og deles tradisjonelt inn i fire hovedgrupper basert på historiske *landskap*:

* Österbottniska (nordlig, sentral og sørlig)
* Åländska (østlig og vestlig)
* Åboländska (østlig og vestlig)
* Nyländska (vestlig, sentral og østlig)

De estlandssvenske dialektene tales tradisjonelt i Estlands vestre kystområder, samt i Gammalsvenskby i Ukraina, hvis befolkning opprinnelig kom fra Dagö. På grunn av estlandssvenskenes flukt til Sverige under den andre verdenskrig er disse dialektene i dag døende.

Noter
-----

1. ↑  *Sveriges nationalatlas. Språken i Sverige*. Stockholm: Norstedt. 2010. s. 9–10. ISBN 978-91-87760-57-0.
2. ↑  Wessén, Elias (1969). *Våra folkmål*. Stockholm: Fritze.
3. ↑  «De svenska dialekterna i Finland». Institutet för de inhemska språken. Arkivert fra originalen Bruk av `|arkiv_url=` krever at `|arkivdato=` også er angitt (hjelp). Besøkt 25. september 2021.
**Usermare Akhenamun Ramses VIII** eller **Ramses Sethherkhepshef Meryamun** (også skrevet **Ramesses** og **Rameses**)note1 var den syvende farao fra 1130 f.Kr. til 1129 f.kr i det 20. dynasti i Det nye rike i oldtidens Egypt. Blant sønnene til Ramses III var han en av de lengstlevende.

Regjeringstid
-------------

Ramses VIII er den mest uklare herskeren i dette dynastiet og den informasjonen som nå er tilgjengelig fra hans korte regjeringstid tilsier at hans tid på tronen var høyst ett år. Noen forskere anser at han regjerte i maksimum to år. Faktum er at han kom til makten etter dødsfallet til Ramses VII — en sønn av Ramses VI — noe som antyder at det var et tilbakevendende problem med den kongelige tronfølgen. Ramses VIIIs praenomen eller kongenavn, *Usermaatre Akhenamun*, betyr «Kraftfull er Res rettferdig, nyttig for Amun». Det er få monumenter fra hans regjeringstid og de består hovedsakelig av en inskripsjon i Medinet Habu og at denne herskeren er nevnt i et dokument på Berlin-stela 2081 av Hori i Abydos — og på en skarabé. Hans eneste kjente oppgitte tidspunkt er inskripsjonen *År 1, I Peret dag 2* på gravstedet til Kyenebu i Thebes.

Begravelse
----------

Han er den eneste farao fra det 20. dynastiet som ikke har et gravkammer som er blitt definitivt identifisert i Kongenes dal, selv om noen forskere har foreslått at gravkammeret til prins Mentuherkhepshef, KV19, sønnen til Ramses IX opprinnelig ble påbegynt Ramses VIII, men den viste seg uegnet da han selv ble konge. Nå leiter en gruppe som bare består av egyptiske forskere, ledet av Afifi Rohiem under overoppsyn av dr. Zahi Hawass etter faraoens grav.

Referanser
----------

### Noter

1. «Set er hans styrke, elsket av Amun»

### Fotnoter

1. ↑  Krauss og Warburton daterer regjeringstiden til kun året 1130 f.Kr. se: «Chronological Table for the Dynastic Period» i Erik Hornung, Rolf Krauss & David Warburton (red.): *Ancient Egyptian Chronology* (Handbook of Oriental Studies), Brill. s. 493
2. ↑  Grimal, Nicolas (1992): *A History of Ancient Egypt*, Blackwell Books, ss. 288-289
3. 1 2  Clayton, s. 169
4. ↑  Grimal, op. cit. s. 289
5. ↑  Clayton, s. 167
6. ↑  Tomb No.113: se P.M. I, i ? (1960), s. 230-231
7. ↑  www.guardians.net
8. ↑  Clayton, Peter (2006): *Chronicle of the Pharaohs*, Thames & Hudson Ltd, s. 167

Eksterne lenker
---------------

* Finn en grav


|  |  |  |
| --- | --- | --- |
| Forgjenger:**Ramses VII** | **Farao i Egypt**
20. dynasti
(1130 f.Kr.–1129 f.Kr.) | Etterfølger:**Ramses IX** |

|  |  |
| --- | --- |
| Oppslagsverk/autoritetsdata | Encyclopædia Britannica
 |
**Eva Ekeblad** (opprinnelig *de la Gardie*; født 10. juli 1724 i Stockholm, død 15. mai 1786 i Lidköping) var en svensk agronom, vitenskapskvinne og grevinne. Hennes mest kjente oppfinnelse var å lage mel og alkohol av poteter (1746). Hun var også den første kvinnelige medlem av Det kongelige svenske vitenskapsakademiet (1748).

Liv og virke
------------

### Bakgrunn

Eva De la Gardie var datter av Magnus Julius De la Gardie (1668–1741) og Hedvig Catarina Lilje. Hun var søster av Carl Julius De la Gardie og Hedvig Catharina De la Gardie og tante til Axel von Fersen den yngre. Hennes bror var gift med Catharina Charlotta De la Gardie og svoger av Hedvig Taube. 

### Ekteskap

Eva ble i 1740, 16 år gammel, gift med Claes Claesson Ekeblad. Hun ble mor til fem barn. Paret hadde en residens i Stockholm og en eiendom i Västergötland, og tilhørte de aller høyeste sirkler av den svenske adelen.[]

Ektefellen var ofte fraværende, og Eva var ansvarlig for ledelsen for de eiendommene.[] Den første konserten som utførte masse musikk av Johan Helmich Roman ble fremført i salongen hennes i Ekebladpalasset.[]

### Vitenskapelig aktivitet

Ekeblad oppdaget hvordan man kan lage mel og alkohol av poteter (1746). Dermed gjorde hun slik at poteten, en vekst innført i Sverige i 1658 og som frem til da bare hadde blitt dyrket i drivhus, ble en grunnleggende del av matforsyningen.[] Dette bidro til å forbedre kostholdet og redusere sult. Tidligere ble alkohol laget av hvete og rug, men nå kunne mer av kornet benyttes til brød i stedet.

Hun oppdaget også en metode for bleking av bomullstekstiler og garn med såpe (1751).[] Hun gjorde kosmetikk tryggere ved at farlige ingredienser ble erstattet av pulveriserte poteter (1752).[]

Ekeblad skrev til det kongelige svenske vitenskapsakademiet om sitt første funn i 1746, og i 1748 ble hun den første kvinne valgt til akademiet, selv om hun aldri tok del i noen av de akademiske møtene. Etter 1751 ble hun en fullverdig medlem og akademiet følte det som en stor ære å ha henne med, selv om dette akademiet var bare for menn.

Referanser
----------

1. 1 2   Encyclopædia Britannica Online, Encyclopædia Britannica Online-ID biography/Eva-Ekeblad, besøkt 9. oktober 2017[Hentet fra Wikidata]
2. 1 2 3 4 5 6 7   Svenskt biografiskt lexikon, «Eva Ekeblad f. De la Gardie», Svensk biografisk leksikon-ID 16806, arkiveringsdato 28. juni 2020, arkiv-URL web.archive.org[Hentet fra Wikidata]
3. 1 2   GeneaStar, GeneaStar person-ID deeva[Hentet fra Wikidata]
4. ↑   Genealogics[Hentet fra Wikidata]

Litteratur
----------

* *Nationalencyklopedins* artikkel *Ekeblad, Eva*, besøkt 11. oktober 2006.
* *Kvinnor vid maktens sida: 1632–1772* **(swe)**. Lund: Nordic Academic Press. 2007. ISBN 978-91-89116-91-7.
* Hildebrand, Bengt: (sv) Eva Ekeblad i *Svenskt biografiskt lexikon* (1949)
* Erdmann, Nils, Vid hovet och på adelsgodsen i 1700-talets Sverige: en tidskrönika, Wahlströms, Stockholm, 1926

|  |  |
| --- | --- |
| Oppslagsverk/autoritetsdata | Svenskt biografiskt lexikon **·** Svenskt kvinnobiografiskt lexikon **·** Encyclopædia Britannica **·** Nationalencyklopedin **·** Geni **·** VIAF **·** GND **·** KulturNav
 |
**Eva Harriet Bjørkvold** (født 15. mars 1943) er en norsk kunstner, (maler og tegner) og lærer. Hun er kjent for sin kunstbok *Broene over Akerselva* der hun presenterer tusjtegninger av broer i forbindelse med Akerselva fra Oset anleggsbro til elvas utløp ved Kulvertbroa ved Operaen i Bjørvika. 

Bokprosjektet startet som en semesteroppgave ved Einar Granum Kunstfagskole, men fikk oppmerksomhet siden 44 broer er portrettert i boka. Ifølge Oslo byleksikon var det 26 broer over Akerselva, mens Wikipedia på denne tiden hadde 33 broer på sin liste. Kunststudent Eva Bjørkvold har funnet 44. Bjørkvolds tegninger av broene er utstilt i lokalene til NITO, Norges Ingeniør- og Teknologorganisasjons konferansesenter ved Vaterlands bro.

Bibliografi
-----------

* 2008: *Broene over Akerselva* Freidig forlag, Oslo, ISBN 9788299658904
* 1997: *Den beste boka i praktisk nynorsk for lærarstudentar*, Samlaget, medforfattere: Olaf Almenningen og Aud Søyland ISBN 9788252170740

Referanser
----------

1. ↑  
«Hvor mange broer har Akerselva?». NRK Østlandssendingen. 3. desember 2008.
2. ↑  
«Freidig forlag AS - Broene over Akerselva». freidig.no.
3. ↑  
«Den beste boka i praktisk nynorsk for lærarstudentar». bokkilden.no.

Eksterne lenker
---------------

* Eva Bjørkvolds hjemmeside

  


|  |  |
| --- | --- |
| Oppslagsverk/autoritetsdata | BIBSYS **·** VIAF
 |
Østre militærdistrikts HK, Khabarovsk
**Østre militærdistrikt** (russisk: Восточный военный округ) er et militærdistrikt i Russland. Det setter opp en av fem operasjonelle-strategiske kommandoer for Russlands væpnede styrker. Distriktet ble dannet ved presidentdekret nummer 1144 underskrevet 20. september 2010. Distriktet kontrollerer de 29. 36. 35. og femte kombinerte arméer, 68. armékorps og Stillehavsflåtens kystforsvarsenheter med flåte HK i Vladivostok, samt 11. luft- og luftforsvarskommando i det russiske flyvåpenet. Luftlandestyrker og strategiske rakettstyrker som er forlagt innen Østre militærdistrikt er ikke underlagt militærdistriktet, men styres direkte av spesielle kommandoer i Forsvarsdepartementet (Russland).
Hovedkvarteret er i Khabarovsk.

Sammensetning
-------------

### Militær kommando og kontroll

104. kommando- og kontrollbrigade i Khabarovsk.

* 14. SPETSNAZ-brigade

OSK Øst vil ha disse **landkomponentene** på operasjonelt nivå:

* 29. kombinerte armé
* 36. kombinerte armé
* 35. kombinerte armé
* 5. kombinerte armé
* 68. armékorps

**Luftkomponent**

* 11. fly- og luftforsvarsarmé

**Marinekomponentar**

* Den russiske stillehavsflåten

Referanser
----------

1. ↑  Указ Президента Российской Федерации от 20 сентября 2010 года № 1144 «О военно-административном делении Российской Федерации» Arkivert 31. mars 2012 hos Wayback Machine.

Eksterne lenker
---------------

*
Henry Ford Hospital i 1920
Hovedkvarteret til *Henry Ford Health System*, juni 2008.
**Henry Ford Hospital** (**HFH**) er et sykehus i Detroit i Michigan. Sykehuset har 802 senger og ble bekostet av Henry Ford. Det ble reist i 1915. I tillegg til vanlig sykehusdrift omfatter sykehuset utdannelse av helsepersonell og forskning. Det ligger i utkanten av Detroit. Sykehuset er flaggskipet i Henry Fords helseprogram. Sykehuset var et av de første i USA med faste og standardiserte priser for konsultasjoner og behandling.

Siden grunnleggeren, Henry betraktet røyking og tobakk som usunt, var sykehuset et av de første i USA til å instituere et totalt forbud mot røyking. Henry Ford Hospital er bemannet av *Henry Ford Medical Group*, en av nasjonens eldste gruppe av medisinere med mer enn 1 200 leger i mer enn 40 spesialiteter.

Henry Ford Hospital, som åpnet 1915, er i fremste linje når det gjelder hjertesykdommer, hjerteoperasjoner, nevrologi, ortopedi, idrettsmedisin, organtransplantering og behandling av prostata, hjerte og lungekreft. Henry Ford Hospital utdanner årlig mer enn 500 kandidater og 125 stipendiater i 46 akkrediterte programmer

Campus og bygninger
-------------------

Henry Ford Hospital omfatter et område på 34 acres (14 ha). Hovedbygningen ligger på sydsiden av campus, mot *Grand Boulevard*. Resten av bygningene ligger nord for hovedbygningen. Campus omfatter bygninger bygget over flere år og tegnet av forskjellige arkitekter i ulik arkitektonisk stil. Likevel, bygningene passer til hverandre. De fleste er bygget med samme type teglsten og samme type vinduer.

Referanser
----------

1. ↑  «History of Henry Ford Hospital (additional text)». *Henry Ford Health System*. Arkivert fra originalen 2. april 2015. Besøkt 11. mai 2015.
2. ↑  «Henry Ford Medical Group». *Henry Ford Medical Group*. Arkivert fra originalen 2. april 2015. Besøkt 11. mai 2015.
3. 1 2  Kristine M. Kidorf (February 2013), *National Register of Historic Places Registration Form: Henry Ford Hospital*, MI SHPO,

Eksterne lenker
---------------

* (en) Offisielt nettsted Rediger på Wikidata

* (en) Henry Ford Hospital – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** LCCN **·** ISNI
 |
**Tag team** er et lag som består av to eller flere fribrytere; vanligvis for å bryte mot et annet taglag. I all hovedsak består taglag av to medlemmer, men kan i enkelte tilfeller bestå av flere. Taglag med flere enn to medlemmer kalles ofte en *stable* (stall); en gruppe fribrytere som av ymse grunner har kommet sammen i en allianse.

Kun én deltaker i hvert lag kan til enhver tid befinne seg i ringen under kamp, mens lagkameraten(e) skal oppholde seg i et bestemt hjørne av matten, utenfor selve ringen. Deltakerne bytter på å bryte i ringen ved å *tagge* inn en lagkamerat, dette ved å berøre hverandre (vanligvis i form av et klapp på skulderen eller hånd-til-hånd). Kampens dommer må i utgangspunktet se en *tag* for at den skal være gyldig, men gitt fribrytningens natur er det sjelden kampreglene fungerer som noe mer enn retningslinjer, og dommernes reaksjon på regelbrudd er vanligvis kun en advarsel (uansett antall overtredelser). I en taglag-kamp er det som regel minst et lag som bevisst opptrer usportslig og bryter reglene ved enhver anledning hvis det kan gi dem overtaket i kampen. Vanlige overtredelser er å entre ringen ulovlig og angripe en motstander som er i ferd med å vinne kampen, eller ved at det ene medlemmet på laget oppholder dommeren, mens det andre medlemmet benytter seg av våpen eller ulovlige grep mot sin motstander.

I World Wrestling Entertainment kjempes det om mesterskapsbeltene WWE Tag Team Championship (i RAW- og ECW-divisjonene, innført 2002) og World Tag Team Championship (i SmackDown!-divisjonen, innført 1971). I Wrsetlemania 25 ble disse to titlene slått sammen til én som nå holdes av The Hart Dynasty(David Hart Smith og Tyson Kidd)

Andre kjente lag og gripper de siste 20 årene inkluderer the British Bulldogs, the Four Horsemen, Demolition, Road Warriors (the Legion of Doom), Money, Inc. the Nation of Domination, D-Generation X (DX), Edge og Christian, The Hardy Boyz, Evolution og The Legacy.
**Leksikalsk-funksjonell grammatikk** (**LFG**) (fra engelsk *Lexical functional grammar*) er et rammeverk innen generativ grammatikk i teoretisk lingvistikk. LFG er en type frasestrukturgrammatikk, i motsetning til dependensgrammatikk. Et sentralt mål i LFG er å utvikle en grammatisk modell som er dyp nok til at den kan benyttes av lingvister, samtidig som den kan parses effektivt og er så rigorøs som det kreves i datalingvistikken.

Utviklinga av teorien ble starta opp av Joan Bresnan og Ronald Kaplan på 1970-tallet, som en motreaksjon på retninga som forskninga på transformasjonell grammatikk hadde tatt. LFG fokuserer hovedsakelig på syntaks og dens sammenheng med morfologi og semantikk. Det er gjort lite forskning på fonologi innen LFG.

Oppbygning
----------

LFG antar at språket er bygd opp av flere dimensjoner. Hver av disse dimensjonene representeres av sin egen struktur med sine egne regler, konsepter og form. De viktigste av disse strukturene er:

* **f-struktur**: representasjonen av de grammatiske relasjonene
* **c-struktur**: strukturen til de syntaktiske konstituentene

Det har også blitt foreslått en rekke andre strukturer i LFG-forskninga:

* **a-struktur**: argumentrukturen til et predikat og noen aspekter av semantikken til disse argumentene
* **s-struktur**: semantisk struktur, som representerer betydninga til fraser og setninger
* **i-struktur**: informasjonsstruktur
* **m-struktur**: morfologisk struktur
* **p-struktur**: fonologisk struktur

Litteratur
----------

* Bresnan, Joan (2001). *Lexical-Functional Syntax*. Blackwell. ISBN 0-631-20973-5
* Dalrymple, Mary (2001). *Lexical Functional Grammar*. Nr. 42 i serien *Syntax and Semantics*. New York: Academic Press. ISBN 0-12-613534-7
* Falk, Yehuda N. (2001). *Lexical-Functional Grammar: An Introduction to Parallel Constraint-Based Syntax*. CSLI. ISBN 1-57586-341-3
* Kroeger, Paul R. (2004). Analyzing Syntax: A Lexical-Functional Approach.. Cambridge: Cambridge University Press.

Eksterne lenker
---------------

* Offisielt nettsted Rediger på Wikidata
* Referater fra den årlige LFG-konferansen

|  |  |
| --- | --- |
| Oppslagsverk/autoritetsdata | LCCN
 |
**Terrorangrepet i Catalonia 2017**  begynte 17. august 2017 i Barcelona, da en kassebil ble kjørt inn i fotgjengere på gaten La Rambla, og drepte 13 og skadet minst 100. To mistenkte flyktet deretter til fots.

Politiet uttalte at to menn ble pågrepet i forbindelse med angrepet, mens en annen ble rapportert drept i en skuddveksling med politiet. I Ripoll ble en mann i 20-årene anklaget for å ha leid kassebilen, men han fortalte politiet at ID-kortet hans var blitt stjålet. Amaq News Agency kunngjorde at angriperne var «soldater av den Islamske Staten» som «utførte operasjonen som svar på oppfordringer om å ramme koalisjonstater».

En eksplosjon fant sted natten før angrepet i den katalanske byen Alcanar. Den ødela en bygning og drepte en kvinne. Sjefen for Mossos d'Esquadra, Josep Lluís Trapero, uttalte at eksplosjonen var knyttet til kassebilangrepet. Ni timer etter angrepet skjøt og drepte politiet fem personer i en skuddveksling i Cambrils, som ble antatt å planlegge ytterligere terrorangrep.

Referanser
----------

1. ↑    – via Reuters.  Manglende eller tom `|tittel=` (hjelp)
2. ↑   .  Manglende eller tom `|tittel=` (hjelp)
3. ↑   .  Manglende eller tom `|tittel=` (hjelp)
4. ↑   .  Manglende eller tom `|tittel=` (hjelp)
5. ↑   .  Manglende eller tom `|tittel=` (hjelp)

|  |  |
| --- | --- |
| Oppslagsverk/autoritetsdata | BBC Things
 |
**Nordre Sinsen gård** (gnr. 83 bnr. 7) i Trondheimsveien 237 i Oslo er en forhenværende landbrukseiendom. Gården ble i 1834 utskilt fra Sinsen gård (Sinzyn) som ble utradert på 1930-tallet. Sinsen omtales første gang i en kilde fra 1343. Nordre Sinsen tilhørte Aker sykehus fra 1910-2008.

I 1910 ble Nordre Sinsen gård innkjøpt av Aker kommune i den hensikt å utvide området til Aker kommunes sykehus, og å styrke sykehusets gårdsdrift. Sykehuset var i 1895 blitt flyttet til nabogården Tonsen fra Neubergløkka. Helt frem til 1940 var gårdsbruket en viktig del av sykehusets økonomiske grunnlag. Gården gikk med tildels pene overskudd hvert eneste år før andre verdenskrig. Etter hvert som sykehuset er blitt utvidet er store deler av det blitt liggende på jordveien til Nordre Sinsen.

Det staselige våningshuset ble bygd ca. 1835, og senere delvis modernisert til sveitserstil. Huset var overlegebolig fra 1912 til 1970. Overlege Thorstein Bache Harbitz vokste opp på gården og på folkemunne ble den tidligere kalt «Harbitz-gården». Etter 1970 ble huset benyttet som kurs- og konferanselokaler for Aker sykehus. I 2008 overtok Oslo kommune bygningen, og den er per 2019 leid ut til Férdi Film AS.

Eksterne lenker
---------------

* «Nordre Sinsen gård». *Kulturminnesøk*. Riksantikvaren – Direktoratet for kulturminneforvaltning.

  


|  |  |
| --- | --- |
| Oppslagsverk/autoritetsdata | Oslo Byleksikon **·** Riksantikvaren kulturminne
 |
**Henry Martin Forsaa** (født 26. april 1907 i Ibestad, død 6. september 1991 i Bodø) var en norsk lærer og politiker (Ap). Han var fylkesordfører i Nordland og ordfører i Bodø.

Han var sønn av gårdbruker Hans Olsen Forsaa og hustru Joakima Rindahl i Forså i Ibestad.Han giftet seg i 1932 med Birgitte Margrete Fredriksen, også fra Ibestad. Han var utdannet fra Tromsø lærerskole og Norges lærerhøgskole, og underviste ved folkeskoler i Skjervøy, Nordreisa og Tromsø før han kom til Bodø i slutten av 1950-årene.

Forsaa var formann i arbeiderlagene i Skjervøy og Nordreisa, kommunepolitiker i Nordreisa og tillitsvalgt på kommune- og fylkesnivå i Norges Lærerlag. Fra 1964 var han Bodins siste ordfører før kommunesammenslåingen med Bodø i 1968. Han var fylkesskoleinspektør da han ble Nordlands fylkesordfører i 1968. I 1970 ble han også Bodøs ordfører. I 1971 ble han fritatt fra fylkesordførervervet for å tiltre stillingen som fylkesskolesjef. Ved siden av dette var han styreformann i Bodø Elverk 1972–1976. Forsaa gikk av med pensjon i 1976.

Referanser
----------

1. 1 2 3  Bakke, Karl (red.) (1962). *Norske skulefolk*. 1 (2 utg.). Stavanger: Dreyer. s. 435.
2. ↑  «Klokkerbok for Trondheim prestegjeld, Domkirken sokn 1921–1934 (1601M2)». Digitalarkivet. Besøkt 24. juni 2016.
3. ↑  «H. Forsaa fylkesskolesjef». *Nordlands Avis*: 2. 14. januar 1971.
4. ↑  Horsdal, Odd (red.) (1984). *Bodø Elverk 75 år 1909–1984*. Bodø. s. 78.
5. ↑  «Fylkesskolesjefen i Nordland …». *Nordlands Avis*: 4. 27. april 1976.
**Nordre Sand Gard** er et norsk gårdsbruk i Søndre Land kommune. Gården har produktive skogområder, samt at det dyrkes korn og bringebær på gården. Den dyrkede marken skråner slakt opp fra Randsfjorden opp til husene, som ligger omtrent 400 meter fra fjorden, med skogen like bak som strekker seg langt innover åsen østover.

Nordre Sand Gard hadde ifølge matrikkelen i år 1669 en besetning på 2 hester og 14 storfe. I 1865 bodde det 25 mennesker på gårdens grunn. Pastor John Hesla overtok gården i 1917. Han var født i 1884 i Gol som sønn av gårdbruker Asle Hesla og Kari Bjøberg. I 1920 var besetningen økt til 7 hester, 30 storfe, 5 kalver, 11 griser og noen sauer. I 1950 solgte Gyda Og John Hesla gården til sin eldste sønn Ole Askvig Hesla, som også var distriktsveterinær. Ole og Agnes Hesla hadde 4 barn, dette var John, Lars og tvillingene Gyda og Magnhild. I 1971 overtok John Hesla gården, og i tillegg til å være gårdbruker var han også en anerkjent norsk musiker innen progressiv rock og blues. John Hesla døde i 2014. Sønnen Ole Andre Hesla overtok gården i 2013.
**Henry Every** (født ca. 1653 i Plymouth, Devon i England, forsvinner fra kildene i 1696) var en pirat, og var også kjent som *Henry Avery*, *John Avery*, *Long Ben*, og *Benjamin Bridgeman*. Every er mest kjent for å være en av de få større piratkapteinene som sannsynligvis trakk seg tilbake med sitt tyvgods uten å ha blitt arrestert eller å ha falt i kamp.

Henry Everys flagg
I løpet av sin tidlige karriere tjente han på forskjellige skip i the Royal Navy, men tok etter hvert til piratvirksomhet. I 1694 bordet Every og hans menn skuta «Charles II» ved Coruña i Spania. De døpte om båten til «Fancy» og satte seil for Det indiske hav. Her angrep de i 1695 skipet «Ganj-i-Sawai» som tilhørte Aurangzeb, mogulen av India.

Etter å ha seilt til Karibia ble seks av mannskapet tatt til fange, og fem av dem hengt etter en sensasjonell rettssak i the Old Bailey. Hva som skjedde med Every er noe uvisst, men ifølge legenden flyttet han tilbake til Devon, ble rundlurt av kjøpmenn, og døde i fattigdom i Bideford i 1696.

  


|  |  |
| --- | --- |
| Oppslagsverk/autoritetsdata | Encyclopædia Britannica **·** World History Encyclopedia **·** VIAF **·** VIAF **·** GND **·** LCCN **·** ISNI
 |
I J.R.R. Tolkiens fiktive verden Midgard var **Théodred** (2978-3019 tredje tideverv) en mann av Rohan. Han var den eneste sønnen og barnet til kong Théoden av Rohan. Hans mor Elfhild døde i barselseng.

Théodreds navn er antakelig tatt fra det Anglosaksiske ordet *þeod* (folk, nasjon) og *ræd* (rådslagning, råd).

Théodred ble drept i det første slaget ved Jarnavad da han og hans menn sloss mot orkene fra Jarnagard. Dette gjorde at hans fetter Éomer ble arving til tronen i Rohan.
Lite annet er kjent om Théodred, unntatt at han elsket Éomer som en bror, og den eneste personen som han elsket mer enn Éomer var sin egen far Théoden.

Framstillinger på lerret
------------------------

I Peter Jacksons filmversjon er Théodreds død en større hendelse i begynnelsen av den første delen av boka *To tårn*, mens i boken har denne hendelsen allerede funnet sted før fokuset i boka ble rettet mot Rohan. I filmen ble han ikke drept umiddelbart, og Éomer greier å finne Théodred blant de døde kroppene etter slaget. Théodred dør senere av sine sår, men det blir hintet til at Gríma Ormtunge hjalp til med denne døden. Théodred er framstilt som en ung mann på rundt 20-25 år gammel.

Portal: Litteratur
**Henry Deane** (født ca. 1440, død 15. februar 1503) var erkebiskop av Canterbury og rikskansler i England.

Liv og virke
------------

Den første nedtegningen om ham er fra 1457, da han var kannik i Llanthony nær Gloucester. Han leide rom på Exeter College i Oxford i 1473 og 1488, og det antas at han studerte der i den perioden. 

I 1489 kom han inn i foreningen ved Lincoln's Inn, hvilket antyder kunnskap om sekulær jus. 

Kansler i Irland
Den 13. september 1494 ble han kansler for Irland under sir Edward Poynings, og i desember samme år holdt han åpningstalen for parlamentet i Drogheda. Da Poynings ble kalt hjem i januar 1496, ble Deane utnevnt til stedfortredende guvernør, men dårlige forhold mellom ham og det lokale kleresiet førte til at han ble tilbakekalt allerede i august samme år. 

Biskop
Den 13. april 1494 ble han utnevnt til biskop av Bangor i Wales. Han måtte der bygge opp igjen bispedømmets finanser, som hadde blitt rammet av Owain Glyndŵrs opprør. Utnevnelsen ble bekreftet av paven i juli 1495. Den 7. desember 1499 ble han så utnevnt til biskop av Salisbury av Henrik VII. Dette var et langt mer fremtredende bispedømme. Paven godkjente utnevnelsen 8. januar 1500. 

Rikskansler
Etter at erkebiskop John Morton døde i 1500, ble Deane den 13. oktober det året utnevnt til rikskansler og vokter av det store riksseglet. Thomas Langton ble ny erkebiskop av Canterbury.

Erkebiskop av Canterbury
Da Erkebiskop Langton døde allerede 27. januar 1501, ble Deane utnevnt til hans etterfølger 26. april samme år. Han var det første ordensmedlem som ble utnevnt til erkebiskop av Canterbury på 135 år, og den siste. 

Hans viktigste bragd som erkebiskop var å forhandle frem traktaten om evig fred mellom England og Skottland i januar 1502. Traktaten omfattet også arrangering av ekteskap mellom Henrik VIIs datter Margaret Tudor og Jakob IV av Skottland. Deane viet den 14. november 1501, sammen med 19 andre biskoper, Arthur, prins av Wales og Katarina av Aragón. 

Han døde 15. februar 1503, og ble gravlagt i Canterbury.

Episkopalgenealogi
------------------

Hans episkopalgenealogi er:

* Kardinal Henry Beaufort (1374-1447)
* Kardinal Thomas Bourchier (1404-1486) \* bispeviet 1435
* Erkebiskop John Morton (1420-1500) \* bispeviet 1479
* Erkebiskop *Henry Deane* (1440-1503) \*1495

Litteratur
----------

* Thomas Frederick Tout: *Deane, Henry*. I: Leslie Stephen (utg.): *Dictionary of National Biography (DNB)*, Bind 14 (Damon – D'Eyncourt), MacMillan & Co, Smith, Elder & Co. New York City / London 1888, S. 252–254

Referanser
----------

1. ↑  deaneh, lest 15. november 2021

|  |  |  |
| --- | --- | --- |
| Forgjenger:**Thomas Ednam** | **Biskop av Bangor**(1494–1500) | Etterfølger:**Thomas Pigot** |
| Forgjenger:**John Blyth** | **Biskop av Salisbury**(1500–1501) | Etterfølger:**Edmund Audley** |
| Forgjenger:**John Morton** | **Erkebiskop av Canterbury**(1501–1503) | Etterfølger:**William Warham** |
| Forgjenger:**John Morton** | **Rikskansler**(1500–1502) | Etterfølger:**William Warham** |

|  |  |
| --- | --- |
| Oppslagsverk/autoritetsdata | Prabook **·** Catholic-Hierarchy
 |
Utsikt fra Ruppberg
**Thüringer Wald** er en 170 km lang og opptil 35 km bred skogrik ås i Thüringen i Tyskland. Den strekker seg fra Eisenach i sørøstlig retning. Den sørøstligste delen (sør for Gehren) kalles Thüringer Schiefergebirge. Det høgeste punktet er Großer Beerberg på 983 m; andre topper er Inselsberg (916 m) og Schneekopf (978 m).

Geomorfologisk er Thüringer Wald en horst mellom to nordvest-sørøstgående forkastninger. Berggrunnen er for det meste eldre, porfyriske lavabergarter. Langs forkastningssonene er berggrunnen oppsprukket og lettforvitrelig, og med rikelig, orografisk forsterka nedbør og temperaturer under frysepunktet i deler av året er det på grunn av frostforvitring danna forholdsvis steile skråninger mot det lavere landet mot nord og sør. Thüringer Wald har derfor et mer utprega relieff enn de fleste Mittelgebirge i Tyskland, og ble i eldre tid – før mer nøyaktige høgdemålinger ble mulig på 1700-tallet – regna for et av de høgeste fjellpartiene i Tyskland. I romantikken ble Thüringer Wald sammen med Harz et symbol på det ville og uberørte landskapet, og det var på Gickelhahn (861 moh.) at Goethe skrev sitt kjente dikt «Über allen Gipfeln ist Ruh».

I dag er Thüringer Wald et mye brukt utfarts- og rekreasjonsområde. Den kjente vandringsleden Rennsteig følger Thüringer Wald på langs, og her ligger det kjente vintersportsstedet Oberhof.

Eksterne lenker
---------------

* 
* 
* Arkivert 8. august 2018 hos Wayback Machine.
* 
* 
* 

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** VIAF **·** GND **·** LCCN **·** NKC **·** GeoNames
 |
**Nordre Skaugumsåsen naturreservat** i Asker kommune ble opprettet 20. desember 2019. Naturreservatet ligger i den sørøstre delen av topplatået på Skaugumsåsen. I vest, sør og øst grenser området mot Skaugumsåsen og Åstad naturreservat med bratte stup og edelløvskog. Formålet med vernet er å bevare et område som representerer en naturtype med en artsrik granskog og et variert innslag av edelløvskog og rik sumpskog.

Berggrunnen på platået består i hovedsak av rombeporfyr. Fuglelivet i området har et rikt artsmangfold. Skogen skal utvikle seg naturlig, uten skjøtseltiltak. Området brukes mye som nærfriluftsområde, og det går en merket sti gjennom området.

Naturreservatet danner et stort, sammenhengende verneområde sammen med Skaugumsåsen og Åstad naturreservat, Semsvannet landskapsvernområde og Furuåsen og Hagahogget naturreservat.

Referanser
----------

1. 1 2  (no) Nordre Skaugumsåsen naturreservat i Miljødirektoratets nettsted Naturbase

|  |  |
| --- | --- |
| Oppslagsverk/autoritetsdata | Naturbase
 |
**Henry E. Rohlsen lufthavn** (IATA: STX, ICAO: TISX) er en sivil amerikansk lufthavn som ligger ca. ti km sørvest for Christiansted på øya St. Croix i De amerikanske Jomfruøyer.

Lufthavnen er oppkalt etter Henry E. Rohlsen, som ble født på St. Croix, og som er hedret for sin innsats i andre verdenskrig. Han tjenestegjorde i en gruppe fargede jagerpiloter i 332nd Fighter Group i United States Army Air Force (USAAF). Tidligere navn på lufthavnen var *Alexander Hamilton International Airport*.

Lufthavnen er en liten lufthavn med internasjonal trafikk som opererer i Karibia og har kapasitet til å håndtere fly opp til Boeing 747-størrelse. 

Fra 6. november 2015 etablerte Norwegian Air Shuttle flyforbindelse mellom lufthavnen og Københavns lufthavn.

Eksterne lenker
---------------

* (en) Offisielt nettsted Rediger på Wikidata

* (en) Henry E. Rohlsen Airport – kategori av bilder, video eller lyd på Commons Rediger på Wikidata
* Lufthavninformasjon STX

  


|  |  |
| --- | --- |
| Oppslagsverk/autoritetsdata | GeoNames **·** GNIS
 |
**Henry FitzRoy** (født 1103, død 1158) var sønn av Henrik I av England og den walisiske prinsessen Nest ferch Rhys fra Dinefwr Castle, Carmarthenshire, datter av prins Rhys ap Tewdwr av Deheubarth og hans hustru Gwladys ferch Rhywallon. Henry FitzRoy var født utenfor ekteskap.

Etter at Nest Verch Rhys’ far døde og normannerne hadde rykket militært inn i Wales, tilbød den engelske kongen å bli Nest ferch Rhys’ verge. Hun var kjent som en enestående vakker kvinne, og før et år var gått, hadde kongen tatt henne til sengs. Etter at Henry FitzRoy ble født, fikk kongen giftet henne bort.

Det er svært lite som vites om Henry FitzRoy. Etternavnet tyder på at hans kongelige opphav var velkjent da «FitzRoy» er tradisjonelt for «kongesønn», fra fransk *fitz* = sønn av, *roy*, *roi* = konge. Antagelig vokste han opp hos i sin mor i Wales, men i en anglo-normannisk husholdning. Han ble drept i et slag på Anglesey i 1158.

Han skal ha vært far til: 

* Robert FitzHenry
* Meiler FitzHenry
* Master Morgan FitzHenry
* Amabel FitzHenry

Referanser
----------

1. 1 2 3 4 5 6   The Peerage[Hentet fra Wikidata]
2. ↑  The Peerage

Litteratur
----------

* Turvey, Roger: *The Welsh Princes: The Native Rulers of Wales, 1063–1283*. Pearson Education 2002
**Trondhjem Telefonanlæg** ble opprettet i 1881 som det første private telefonselskap til allmenn benyttelse i Trondheim.

Historie
--------

### Pionertiden

Den første konsesjon til anleggelse av telefonlinje i Trondheim ble gitt i 1877. Fabrikkeier Ludvig Spörck (født 1847, død 1898) åpnet telefonlinje fra sitt kontor i Kongensgate 14 til Bloksberg, samt fra Bloksberg til hans fabrikk på Øya. I 1878 fikk Trolla Bruk konsesjon for en telefonlinje fra Trondhjems Mekaniske Værksted og til Trolla. 
Flere firmaer fikk konsesjon, slik at det var 24 private telefonlinjer i Trondheim før 1881. Disse telefonlinjene var bygget av forskjellige herrer, noen av Ludvig Spörck, noen av Elektrisk Bureau i Kristiania og noen av Trondhjems Mekaniske Verksted og noen på eget initiativ.

### Opprettelsen

Flere konkurrerende aktører fikk konsesjon til å drive private allmenne telefonselskap. Ludvig Spörck & Co var første ute, og 1. oktober 1881 åpnet Trondhjems Telefonanlæg med 70 abonnenter. Sentralen ble plassert i Kongens gate 14, og stasjonen var åpen fra klokken 8 om morgen til 8 om aftenen. 

### Kommunen overtar

Bystyret i Trondheim vedtok i 1888 at kommunen skulle overta telefondriften i Trondheim. Handelsforeningen hadde presset på for å gi innbyggerne et billigere telefonabonnement, da de mente Spørcks selskap hadde blitt for dyrt. Årskontingenten var på kr 60,- 
1. januar 1889 overtok kommunen, og telefonsentralen ble flyttet fra Kongens gate 14 til Hornemansgården.

### Innløst av Telegrafverket

Forhandlinger om salg av Trondheimstelefonen ble først møtt med skepsis. I desember 1895 gikk likevel formannskapet med på overenskomst med Telegrafverket om tilknytting av telefonanlegget til interurbane telefonlinjer mellom Trondheim - Levanger - Steinkjer og Namsos. Telefonanlegget og Telegrafverket delte utgiftene ved tilknyttingen. Ombygging og utvidelse var etter hvert helt nødvendig. Byens telefonkomite anbefalte videre forhandlinger med Staten om å ta over telefonanlegget. Overdragelsen skjedde i 1898 med innløsningssum på kr 130 000,- Anlegget hadde da 860 apparater. 

### Automatisering

Trondheimstelefonen ble automatisert i 1945. Anlegget var svært nedslitt etter krigen. Den nye automatsentralen i Trondheim med 9000 nummer, var ferdigmontert allerede i 1943, men ble ikke satt i drift før 2. november 1945. Aktører i Telegrafstyret forsinket angivelig ferdigstillelsen fordi de mente tyskerne ville dra de største fordelene av automatiseringen i krigstid.

Bestyrere i Trondheim Telefonanlegg
-----------------------------------

* Ludvig Spörck (også eier) 1881 – 1889
* Michael Svendsen 1889 – 1896
* Bernhard Seland 1896 – 1918
* Andreas Bjørseth 1918 – 1931
* Sigurd Brønner 1931 – 1945
* Vemund Borge 1945 – 1955, Trondheim telestasjon 1955 - 1965

Kilder
------

* Rinde, Harald (2005) "Norsk telekommunikasjonshistorie", bind 1. Gyldendal Norsk forlag. ISBN 8205334439
* Lenæs, Ingolf (1966)"Privattelefonen i Norge". Norsk Landstelefonforening
* Telegrafverket i Trondheim (1956) "Trondheim Telefonanlegg 75 år". Manus
***Malalcahuello ocaresi*** er en bille som hører til familien smellere (Elateridae).

Utseende
--------

En middelsstor (hannene 11-13 millimeter, hunnene 15-16 millimeter), lang og slank, halvmatt svart smeller. Kroppen er nokså tynnhudet og myk. I motsetning til den beslektede slekten *Campyloxenus* mangler den lysorganer. Hannen er slankere enn hunnen med lengre antenner og smalere, mer firkantet pronotum. Pornotum er gulbrunt hos hannen, brunrødt hos hunnen. kledt med fine, lyse hår. Pronotums bakhjørner er langt, skrått tilbaketrukne. Dekkvingene har fine punktstriper.

Levevis
-------

De voksne billene er aktive fra desember til mars. Arten ble funnet ved trekronegassing (canopy fogging).

Utbredelse
----------

Arten er utbredt i det sørlige Chile.

Systematisk inndeling
---------------------

**Treliste**
* Ordenen biller, Coleoptera
	+ Underordenen Polyphaga
		- Overfamilien smellere, Elateroidea
			* Familien smellere, Elateridae
				+ Underfamilien Campyloxeninae Costa, 1975
					- *Malalcahuello ocaresi* Arias-Bohart, 2015

Kilder
------

* Arias-Bohart, E.T. (2015). *Malalcahuello ocaresi* gen. & sp. n. (Elateridae, Campyloxeninae). *ZooKeys* 508: 1-13.

Eksterne lenker
---------------

* (en) *Malalcahuello ocaresi* i Global Biodiversity Information Facility Rediger på Wikidata

* *Malalcahuello ocaresi* – detaljert informasjon på Wikispecies Rediger på Wikidata
Nordre Gravlund Oslo. Baklund familiegrav opprettet av Johan Baklund 1913. Støtte reist av familien 1921, restaurert 2015. Dekor ved Anita Baklund. Original skrift gjenskapt av Oslo Monument AS.

Martinsens familiegravsted med skulptur av Gustav Lærum (sørgende kvinne)
Nordre Gravlund kapell   
Foto: Anne-Sophie Ofrim
Minnesbauta over 23 medlemmer av NKPs sentralkomite, ofre i den antinazistiske motstandskampen 1940-45. Skulptur av kunstneren Odd Hilt.
Høst ved Nordre gravlund (foto: Geir J. M. Hval, 2022)
«Nordre gravlund» har flere betydninger.
**Nordre gravlund** er en gravlund i Oslo, mellom Ullevål universitetssykehus og Sagene. Området, som er på 160 dekar, avgrenses i grove trekk av Thulstrups gate, Jutulveien, Uelands gate, Kierschows gate og en gangsti fra sykehusområdet til krysset Kirkeveien/Geitmyrsveien. Diagonalt gjennom gravlunden, som har adresse *Kierschows gate 10*, går Tåsenveien.

Det blei først anlagt kirkegård på området i 1884. Deler av det opprinnelige arealet er seinere avgitt dels til sykehuset, dels til Geitmyra skolehager og dels til gategrunn. Men gravlunden er også utvida flere ganger.

Det er et mindre kapell ved hovedinngangen. Det var i utgangspunktet en låve under Geitmyra gård. 

Ved kapellet er et minnesmerke over 23 medlemmer av sentralkomiteen i Norges Kommunistiske Parti, drept under andre verdenskrig. Det er utført av Odd Hilt. Et noe unorsk gravmæle er gravstedet til Gustav Martinsen, som eide Bjølsen Valsemølle, og hans familie.

Andre kjente personer som er gravlagt på Nordre gravlund er:

* Anbjørg Sætre Håtun, programleder og journalist
* Anne Holsen, forkjemper for kvinnenes stemmerett
* Egil Monn-Iversen, komponist og produsent
* Halvdan Koht, historiker og politiker
* Jolly Kramer-Johansen, komponist
* Johnny Bergh (1934-2014), tv-regissør og -produsent
* Rolf Riktor (1934-2005), NRK-medarbeider og informasjonsmann.
* Rudolf Nilsen, dikter
* Sølvi Wang, skuespiller, sanger og komiker
* Thorleif Auerdahl, forfatter
* Yngvar Wang (1904-1960), jazzmusiker

Det er et eget gravfelt for Diakonhjemmet.

Oskar Braaten skriver i fortellinga «En hjemkomst»: «Når de gamle maskinene tok til å bli skrøpelige, blev de revet ned og slått i stykker og kjørt bort og solgt som skrap. Når folkene hadde gjort i fra sig, blev de kjørt op på Nordre Gravlund og gravd ned der.»

Referanser
----------

1. ↑  Bergmo, Tonje (30. januar 2014). «Anbjørg Sætre Håtun bisettes». *NRK*. Besøkt 5. august 2020.

Litteratur
----------

* Tvedt, Knut Are, red. (2010). *Oslo byleksikon* (5. utg.). Oslo: Kunnskapsforlaget. s. 391. ISBN 978-82-573-1760-7.

Eksterne lenker
---------------

* (en) Nordre gravlund, Oslo – kategori av bilder, video eller lyd på Commons Rediger på Wikidata
* (no) Gravferdsetaten i Oslo kommune
* (no) Arc! om kapellet
* (no) PDF-kart over gravlunden
* (no) Gravsøk i Oslo kommune
* (no) Fra innvielsen av NKP-monumentet – artikkel i Friheten
* «Nordre gravlund (Oslo)». *Kulturminnesøk*. Riksantikvaren – Direktoratet for kulturminneforvaltning.

  

Portal: Oslo

|  |  |
| --- | --- |
| Oppslagsverk/autoritetsdata | Oslo Byleksikon **·** Sentralt stedsnavnregister
 |
**Nordre Toten**, med postnummer 2820, er et poststed i Nordlia i Østre Toten. Det er innbyggerne i den midtre og nordre delen av Nordlia som har denne postadressa. Nordre Toten ble gjeninnført av Posten 1. oktober 2008, etter at folk i Nordlia siden 1989 hadde hatt adresse Gjøvik (2800 og 2816).

Det opprinnelige poststedet Nordre Toten (postnummer 2859) ble oppretta i 1913 som erstatning for brevhuset "Nordliens meieri". Både brevhuset og det seinere postkontoret holdt til i lokalene til Nordlia Handel (Nordliens meieri). Postkontoret ble lagt ned i 1989, og ny postadresse ble Nordre Toten (ev. Nordlia) 2800 GJØVIK. Det var bare innbyggerne i den midtre delen av Nordlia, det nåværende tettstedet, som hadde adresse Nordre Toten. Nordre Toten var et såkalt *papirnavn*; det ble ikke brukt i annen sammenheng enn som postadresse. Som betegnelse på bygdelaget brukte en hele tida Nordlia. Det var trulig Postverket sjøl som fant på navnet Nordre Toten.

Poståpnere/styrere
------------------

* Borghild Blichseth 1.10.1913 (f.1886).
* Tilla Holter 23.4.1934 (f.1899).
* Arnstein Hostad (midlertidig fra ca. 1945).
* Alf Sønes (midlertidig fra ca. 1946).
* Tilla Holter igjen tilsatt fra 1.9.1950.
* Asbjørn Gjerdet 1.10.1978 (f.1920).

Kilder og litteratur
--------------------

Poststedsdatabasen
**Ray Nance** (født 10. desember 1913 i Chicago, død 28. januar 1976 i New York City) var en jazztrompetist, fiolinist og sanger.

Ray Nance er antakeligvis aller mest kjent for sitt lange og tette samarbeid med den kjente Duke Ellington, et samarbeid som foregikk gjennom store deler av 1940-og 1950-tallet, etter at han ble leid inn for å erstatte Cootie Williams i 1940. Kort tid etter at han begynte i bandet til Duke Ellington, ble Nance kreditert med en trompet solo på den første registrerte versjonen av «Take A Train», som ble en av Ellingtons største hiter fra denne tiden. *Take a Train* ble en stor hit, og definerte i stor grad jazz-kulturen på 1940-tallet. Nances trompet-solo i denne sangen er blitt en av de mest kopierte og beundrede trompet soloene i jazz-historien. 

Nance spilte som oftest fiolin og var den eneste fiolin-solisten som noen gang er blitt omtalt i Duke Ellingtons orkester. Han er også en av de mest velkjente vokalistene fra Ellington-orkesteret. Nance forlot bandet til Ellington i 1963 etter å ha spilt sammen med sin forgjenger Cootie Williams i nesten ett år. Innen den tid, hadde Nance byttet ut trompeten med en kornett. Nance gjorde noen innspillinger som orkester-leder, som han også spilte inn eller fremførte sammen med Earl Hines og Rosemary Clooney, samt flere andre kjente jazz-musikere.

Referanser
----------

1. 1 2   Gemeinsame Normdatei, besøkt 12. mai 2014[Hentet fra Wikidata]
2. ↑   Autorités BnF, data.bnf.fr, besøkt 10. oktober 2015[Hentet fra Wikidata]
3. 1 2   Discogs, Discogs artist-ID 282552, besøkt 9. oktober 2017[Hentet fra Wikidata]
4. 1 2   Social Networks and Archival Context, SNAC Ark-ID w6kh1jr4, besøkt 9. oktober 2017[Hentet fra Wikidata]
5. ↑   Gemeinsame Normdatei, besøkt 22. desember 2014[Hentet fra Wikidata]
6. ↑   Gemeinsame Normdatei, besøkt 31. desember 2014[Hentet fra Wikidata]

Eksterne lenker
---------------

* (en) Ray Nance – kategori av bilder, video eller lyd på Commons Rediger på Wikidata
* (en) Ray Nance på Internet Movie Database Rediger på Wikidata
* (en) Ray Nance på Discogs Rediger på Wikidata

* (en) Ray Nance på MusicBrainz Rediger på Wikidata

* (en) Ray Nance på AllMusic Rediger på Wikidata
* (en) Ray Nance hos American National Biography Rediger på Wikidata

Portal: Jazz

|  |  |
| --- | --- |
| Oppslagsverk/autoritetsdata | Store Danske Encyklopædi **·** BIBSYS **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** BNE **·** CiNii **·** MusicBrainz **·** Discogs **·** AllMusic
 |